Melestradurezh: krouet e voe kumun Louad e 1790, he zrev Gourhael a yeas dober ur gumun ivez. Gant al lezenn eus an 23 a viz Eost 1790 e voe lakaet Louad da bennlech ur chanton, hini kanton Louad gant teir chumun: Gwiler-Porchoed, Louad ha Talbont; e bann Ploermael edo. Dilamet e voe kanton Louad ha lakaet e voe ar gumun e kanton Ploermael bet miret ha brasaet e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet Louad en Arondisamant Ploermael bet krouet e 1800.